Түнқатар

Түнқатар – Қарағанды облысы Қарқаралы ауданының оңтүстік-шығысында орналасқан тау.

 Жер бедері 
Онтүстік-батыстан солтүстік-шығысқа қарай 8 км-ге созылып жатыр, ені 5 км. Түнқатар асуы (оңтүстік-батыста) Түнқатар тауын Қожа тауымен, оңтүстік-шығыстағы Акшоқы тауларын бөліп тұрады. Ең биік жері 1161 м (Жаманбай тауы), оңтүстігінде 1061 м (Байдалы тауы). Таудың оңтүстік-шығыс сілемдері Қырғызбайсай, Байдалысай, Жылысай жыра-сайларымен тілімделген.

 Геологиялық құрылымы 
Түнқатар көне дәуірдің жұрнақтары кездесетін ұсақтау шоқыларынан тұрады. Тау тас көмір кезеңінің гранитті жыныстарынан және төрттік дәуірдің жүйеленбеген делювилі-пролювилі шөгінділерінен түзілген. 

 Өсімдігі 
Тау етегінде бетеге, боз, тобылғы, қараған т. б. өсімдіктер өседі.Қарағанды. Қарағанды облысы: Энциклопедия. - Алматы: Атамұра, 2006. ІSBN 9965-34-515-5

 Дереккөздер 

Санат:Қарқаралы ауданы таулары